དུས་འཁོར་དབང་གི་སྔོན་འགྲོ་སོགས།
དུས་འཁོར་དབང་གི་སྔོན་འགྲོ་དང་། སློབ་དཔོན་གྱི་
དབང་གི་མཚམས་སྦྱོར་གྱི་བཤད་པ་
འགའ་ཞིག་བཞུགས།
༄༅། ། དེ་ཡང་རྒྱུད་ཐམས་ཅད་ཀྱི་རྒྱལ་པོ་དཔལ་དང་པོའི་སངས་རྒྱས་དུས་
ཀྱི་འཁོར་ལོ་འདི་ཉིད་ཐོག་མར་གསུངས་པའི་དུས་ལ་སྔོན་གྱི་དམ་པ་རྣམས་ཀྱི་བཞེད་
པ་མི་འདྲ་བ་ཡོད་ཀྱང་། རང་ལུགས་མཁས་གྲུབ་ཐམས་ཅད་མཁྱེན་པའི་བཞེད་པ་
ལྟར། སྟོན་པ་ཤཱཀྱའི་རྒྱལ་པོ་ཟིལ་གནོན་མེ་རྟ་ལ་སྐུ་བལྟམས། སོ་བདུན་པ་ཆུ་རྟ་
ལོའི་ས་གའི་ཉ་ལ་མངོན་པར་རྫོགས་པར་སངས་རྒྱས་ཏེ། དེ་ནས་བརྩིས་པའི་ཟླ་བ་
བཅུ་གཉིས་པ་ཆུ་ལུག་ནག་པའི་ཉ་ལ་དཔལ་ལྡན་འབྲས་སྤུངས་ཀྱི་མཆོད་རྟེན་ཆེན་
པོར་འོག་ཏུ་ཆོས་དབྱིངས་གསུང་གི་དབང་ཕྱུག་གི་དཀྱིལ་འཁོར་དང་ སྟེང་གི་
བུམ་པའི་ནང་དུ་དཔལ་ལྡན་རྒྱུ་སྐར་གྱི་དཀྱིལ་འཁོར་སྤྲུལ་ཏེ་ཕྱག་ན་རྡོ་རྗེའི་སྤྲུལ་བ་
ཤམ་བྷ་ལའི་ཆོས་རྒྱལ་ཟླ་བ་བཟང་པོ་རྒྱལ་ཕྲན་གོ་དྲུག་གི་ཚོགས་དང་བཅས་པའི་
སྐལ་ལྡན་གྱི་ལྷ་མི་གྲངས་མེད་པ་ལ་རྩ་བའི་རྒྱུད་ཀྱི་རྒྱལ་པོ་གསུངས་ཤིང་། ཟླ་བཟང་
གིས་རྩ་བརྒྱུད་བསྡུས་ཏེ་བློས་བསླངས་བཞེངས་ནས་འོག་མིན་དུ་གཤེགས་པའི་རྗེས་སུ།
དེའི་སྲས་ལྷ་དབང་སོགས་ཆོས་རྒྱལ་དྲུག་གིས་ལོ་བརྒྱ་བརྒྱར་ཆོས་བསྟན་ནས་འཇམ་
དཔལ་གྲགས་པས་བསྡུས་རྒྱུད་མཛད་དེ། ཉི་མའི་ཤིང་རྟ་ལ་སོགས་པ་ཚངས་པའི་
དྲང་སྲོང་བྱེ་བ་ཕྱེད་དང་བཞི་བློས་བསླང་གི་དཀྱིལ་འཁོར་དུ་བཅུག་སྟེ་དབང་
བསྐུར་ནས། ཤམ་བྷ་ལའི་གདུལ་བྱ་ཐམས་ཅད་རྡོ་རྗེའི་རིགས་གཅིག་ཏུངེས་པར་
མཛད་པ་ནས་རིགས་ལྡན་གྱི་མཚན་ཆགས། དེའི་སྲས་པདྨ་དཀར་པོས་འགྲེལ་ཆེན་
དྲི་མེད་འོད་མཛད་པ་ནས་ད་ལྟའི་རིགས་ལྡན་སྟོབས་པོ་ཆེའི་བར་བྱོན་ཏེ་རིམ་བཞིན་
ཆོས་ཀྱི་འཁོར་ལོ་བསྐོར། འཕགས་ཡུལ་དུ་དུས་ཞབས་པ་ཆེན་པོས་བྱང་ཆུབ་སེམས་
- 258 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཇ༽
དཔའི་འགྲེལ་བ་སྐོར་གསུམ་གྱི་དོན་རྟོགས་པར་འདོད་པའི་དོན་གཉེར་ཆེན་པོས་
ཤམ་བྷ་ལར་བྱོན་ནས་གདམས་པ་རྫོགས་པར་གསན་ཏེ་དར་རྒྱས་སུ་མཛད་ཅིང་།
དེའི་ཐུགས་སྲས་ཀྱི་གཙོ་བོ་ཁ་ཆེ་ཟླ་བ་མགོན་པོ་དང་། འབྲོ་ལོ་ཙཱ་བས་འགྲེལ་ཆེན་
བོད་དུ་བསྒྱུར་ཏེ་སྤེལ་བ་ལ་འབྲོ་ལུགས་སུ་གྲགས་པ་བྱུང་ཞིང་། གྲུབ་ཆེན་རྩི་ལུ་བས་
ཤམ་བྷ་ལར་རྫུ་འཕྲུལ་གྱིས་བྱོན་ཏེ་རྒྱུད་འགྲེལ་གསན་པ་ནས་ར་ཆོས་རབ་སོགས་ལ་
རིམ་པར་བརྒྱུད་པ་ལ་ར་འགྱུར་དུ་གྲགས་ར་འབྲོའི་བརྒྱུད་པ་གཉིས་འདྲེས་ཀྱི་
གདམས་པ་ཡོངས་སུ་རྫོགས་པ་བུ་སྟོན་ཐམས་ཅད་མཁྱེན་པ་ལ་མངའ་ཞིང་། དེའི་
སློབ་མ་རིན་པོ་ཆེ་ཆོས་ཀྱི་དཔལ་བ་ལས་འཇམ་མགོན་བླ་མ་ཙོང་ཁ་བ་ཆེན་པོས་
དབང་དང་གདམས་པ་ཡོངས་སུ་རྫོགས་པ་གསན་ཅིང་། བཤད་སྒྲུབ་གཉིས་ཀྱི་སྒོ་
ནས་ལམ་སྲོལ་འདི་ཉིད་དར་ཞིང་རྒྱས་པར་མཛད་པས། དཀྱིལ་འཁོར་གྱི་གཙོ་བོ་
རང་ཉིད་ཀྱི་དུས་ཀྱི་འཁོར་ལོའི་ལམ་སྲོལ་འདི་ལ་ཁྱོད་ཟླ་བ་བཟང་པོ་དང་འདྲ་བར་
ཤེས་པར་གྱིས་ཤིག་ཅེས་ལུང་བསྟན་པ་བརྙེས། སྲས་ཀྱི་ཐུ་བོ་རིགས་ལྡན་པད་
དཀར་གྱི་རྣམ་འཕྲུལ་རྒྱལ་ཚབ་ཐམས་ཅད་མཁྱེན་པ་དང་། འཇམ་དཔལ་གྲགས་
པའི་རྣམ་རོལ་མཁས་གྲུབ་སྨྲ་བའི་ཉི་མ། དེ་ཉིད་ཀྱི་གཅུང་བ་སོ་ཆོས་ཀྱི་རྒྱལ་མཚན་
རྣམས་ཀྱིས་འཆད་སྤེལ་ཡིག་འཇོག་རྒྱ་ཆེར་མཛད་དེ་རང་ལུགས་ཀྱི་ལམ་སྲོལ་འདིའི་
རྐང་ཚུགས་པར་གྱུར་པ་ནས་རིམ་བཞིན་པཎ་ཆེན་ཐམས་ཅད་མཁྱེན་པ་བློ་བཟང་
ཆོས་ཀྱི་རྒྱལ་མཚན་སོགས་མཁས་གྲུབ་གསེར་རིའི་ཕྲེང་བ་ལྟ་བུ་ལས་དབང་བརྒྱུད་
ཟམ་མ་ཆད་པར་བྱོན་པ། ཁྲི་ཆེན་ངག་དབང་མཆོག་ལྡན་ལས་རྒྱལ་དབང་ཕྱག་ན་
པདྨོ་བདུན་པ་ཆེན་པོས་གསན་ཞིང་། དེ་ནས་པཎ་ཆེན་དཔལ་ལྡན་ཡེ་ཤེས། རྒྱལ་
སྲས་རྡོ་རྗེ་འཆང་། ཤིང་བཟའ་པཎྜི་ཏ་གོང་མ་བློ་བཟང་དར་རྒྱས་རྒྱ་མཚོ། དགེ་
ལྡན་སྙན་རྒྱུད་ཀྱི་བསྟན་པའི་མངའ་བདག་གསེར་ཁང་རིན་པོ་ཆེ་བློ་བཟང་བསྟན་
འཛིན་རྒྱ་མཚོ། དེ་ནས་བདག་ཅག་རྣམས་ཀྱི་འདྲེན་མཆོག་དམ་པ་ཁྱབ་བདག་དང་
པོའི་སངས་རྒྱས་དང་ངོ་བོ་དབྱེར་མ་མཆིས་པ་བཀའ་དྲིན་མཚུངས་མེད་མཚན་བརྗོད་
259

དུས་འཁོར་དབང་གི་སྔོན་འགྲོ་སོགས།
པར་དཀའ་བ་དེ་ཉིད་ཀྱིས་གསན་ཏེ་བདག་ཅག་རྣམས་ལ་ཐུགས་དགྱེས་པ་ཆེན་
པོས་བསྩལ་པའི་བཀའ་དྲིན་བྱང་ཆུབ་སྙིང་བོའི་བར་དུ་གཞལ་བར་དཀའ་བ་ཡིན།
དེ་ལྟ་བུའི་དཀྱིལ་འཁོར་དུ་ཐོག་མར་སློབ་མ་གཞུག་ཅིང་དབང་བསྐུར་བ་ལ། རྡུལ་
ཚོན་གྱི་དཀྱིལ་འཁོར་ལ་ངེས་པར་བརྟེན་དགོས་ཤིང་། དེ་ལ་སའི་ཆོ་ག སྟ་གོན་གྱི་
ཆོ་ག དངོས་གཞིའི་ཆོ་ག་གསུམ་ལས། ས་ཆོག་རྫོགས་ནས་རྫས་ལྔ་ལྷག་གནས་བྱས་
ཏེ་ཐིག་མ་བཏབ་པའི་སྔོན་དུ་སློབ་མ་ལྷག་གནས་བྱེད་དགོས་པ་ཡིན་མོད་ཀྱང་། རྡུལ་
ཚོན་བཞེངས་པའི་ཡུན་ལ་ཕྱོགས་འདུས་ཀྱི་སློབ་མ་རྣམས་སྒུག་ཡུན་རིང་བ་སོགས་
ཀྱི་དབང་གིས་འཇུག་པ་བདེ་བའི་ཕྱིར་དུ་མདོ་སྨད་ཀྱི་ཕྱོགས་འདིར་སྟ་གོན་དང་
དབང་དངོས་གཞི་ཉིན་སྔ་ཕྱི་མཐུད་ནས་མཛད་པའི་ཕྱག་ལེན་དར་བ་བཞིན། ད་
ལམ་ཡང་དེ་བཞིན་འབུལ་བ་ལ། ཞེས་པ་ལྟ་བུའི་རྗེས་སུ་སྟ་གོན་གྱི་རིམ་པ་དང་།
དངོས་གཞིའི་སྔོན་འགྲོའི་མཚམས་སྦྱོར་དང་དབང་གི་བརྡ་སྤྲོད་ཀྱི་རིམ་པ་རྒྱལ་སྲས་
དབང་བཤད་ལྟར་མཛད་པས་འཐུས་ལགས།
༄༅། ། ན་མོ་གུ་རུ་བྷྱཿ ཁྱེད་རང་རྣམས་ལ་དཔལ་དང་པོའི་སངས་རྒྱས་དུས་
ཀྱི་འཁོར་ལོའི་དཀྱིལ་འཁོར་དུ་འཇིག་རྟེན་དང་འཇིག་རྟེན་ལས་འདས་པའི་དབང་
བཅུ་གཅིག་གི་རིམ་པ་ཡོངས་སུ་རྫོགས་པ་ཕུལ་ཟིན་པས། རིམ་གཉིས་ཀྱི་ལམ་རྫོགས་
པར་བསྒོམ་པ་ལ་དབང་ཞིང་། མཆོག་ཐུན་གྱི་དངོས་གྲུབ་ཐམས་ཅད་ཐོབ་པའི་
སྐལ་བ་ཅན་དུ་བྱས་པ་ཡིན་ལ། ད་ནི་གཞན་དོན་རྒྱ་ཆེན་པོ་བྱེད་པའི་ནུས་པ་འཇོག་
པའི་ཕྱིར་དུ། དེ་རིང་གི་སྐབས་སུ་རྡོ་རྗེ་སློབ་དཔོན་བདག་པོ་ཆེན་པོའི་དབང་
བསྐུར་བ་ལ། སྔོན་དུ་དམ་བཅའ་བ་འདིའི་རྗེས་བཟློས་མཛོད། ཀྱཻ་དཔལ་ལྡན་བླ་
མ་྾། མི་བགྱིའོ། ། དངོས་གཞི་དབང་བསྐུར་བ་ལ་གསུམ། གསོལ་བ་གདབ་ཅིང་྾།
སྦྱིན་པའོ། ། དང་པོ་ལ་གཉིས་ལས། མཎྜལ་འབུལ་བ་སོང་ནས་གསོལ་བ་འདེབས་
པ་འདིའི་རྗེས་བཟློས་མཛོད། སྒྲིབ་པ་྾། ལན་གསུམ། སློབ་མའི་གཙོ་བོ་རྣམས་
དབང་སྟེགས་ལ་བཀོད། གཉིས་པ་ལ་དབང་སོ་སོར་བསྐུར་བ་དང་། རྗེས་གནང་
- 260 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཇ༽
སྦྱིན་པ་གཉིས་ལས། དང་པོ་ལ། ལྷ་མོ་རང་རང་གི་ཆ་ལུགས་དང་མཐུན་པའི་ཆས་
འཇུག་སྐབས་དང་མཐུན་པ་ལེགས་པར་བྱས་པའི་བུམ་འཛིན་རྣམས་ལྷར་བསྐྱེད་པ་
ཡིན་པས་ཚིག་རིས་དང་བསྟུན་པའི་དམིགས་པ་མཛོད། བསང་སྦྱང་ནས་མཆོད་
པའི་བར། བུམ་ཆུ་དུང་ཆོས་སུ་སྔར་ལྟར་བསྡུས་པ་དབང་རྫས་བུམ་ཆུ་ལྷར་བསྐྱེད་
དེ་བྱིན་གྱིས་བརླབས་ལ་དམིགས་པ་འདི་བཞིན་མཛོད། འོད་ཞུའི་བར་སོང་ནས་བླ་
མ་དང་བུམ་འཛིན་རྣམས་ཀྱིས་ཤིས་བརྗོད་གསུངས་ཤིང༌། དབང་བསྐུར་རྡོ་རྗེ་རྗོད་
བཞིན་ཆུ་དབང་བསྐུར། ཅོད༌པན་དར་དཔྱངས་མཐེ་བོའི་རྡོ་རྗེ་རྣམས་ཀྱང་གཞུང་
ལྟར་སྦྱིན་པ་ལས་བརྡ་སྤྲོད་ལོགས་སུ་མི་དགོས། དེ་ནས་དེ་ལྟར་ཆུ་དབང་བསྐུར་བ་
ནི་རྡོ་རྗེ་སློབ་དཔོན་དུ་འོས་པའི་སློབ་མ་རྣམས་ཀྱིས་གཞན་དོན་བྱེད་པའི་གེགས་ཀྱི་
དྲི་མ་འཁྲུད་པའི་ཆེད་དང༌། དགེ་སློང་ལ་ཅོད་པན་གྱིས་དབང་བསྐུར་བ་དགེ་སློང་
རྡོ་རྗེ་འཛིན་པ་རྟེན་གྱི་མཆོག་ཏུ་གོ་བར་བྱ་བའི་ཆེད་དང་། དགེ་སློང་དང་དགེ་ཚུལ་
ལ་དར་དཔྱངས་ཀྱིས་དབང་བསྐུར་བ་ནི་འཛག་བདེ་བཀག་པའི་ཚུལ་ཁྲིམས་བསྲུང་
ནས་ཉོན་མོངས་པའི་བདུད་ལས་རྒྱལ་བར་བྱེད་དགོས་པར་མཚོན་པ་དང་། དགེ་
སློང་དགེ་ཚུལ་ཁྱིམ་པ་རྡོ་རྗེ་འཛིན་པ་གསུམ་ག་ལ་མཐེ་བོའི་རྡོ་རྗེས་དབང་བསྐུར་བ་
ནི་འདོད་ཡོན་ལ་ལོངས་སྤྱོད་པའི་ཚེ་བདེ་སྟོང་གི་རྩིས་ཟིན་པའི་བརྟུལ་ཞུགས་དང་
མི་འབྲལ་བར་བྱ་དགོས་པ་གོ་བའི་ཆེད་དུ་ཡིན་ལ། དེས་ན་དགེ་སློང་རྡོ་རྗེ་འཛིན་པ་
ནི་དགེ་ཚུལ་མན་ཆད་ལས་མཆོག་ཏུ་གྱུར་ཅིང་། ངུར་སྨྲིག་གི་རྒྱལ་མཚན་མཐོང་བ་
ཙམ་གྱིས་ནག་ཕྱོགས་ཀྱི་དཔུང་ཚོགས་ཟིལ་གྱིས་གནོན་པ་སོགས་ཀྱི་བསྔགས་པ་བརྗོད་
པ་ནི་གདུག་པ྾། འཛིན་པ་བྱ། གཉིས་པ་རྗེས་གནང་སྦྱིན་པ་ནི། ཞི་དང་×གྱིས།
སློབ་དཔོན་གྱི་ལས་གྱི་རིམ་པ་བཤད་པ་གསན་པར་ཞུ། སློབ་དཔོན×བྱ། གསུམ་པ་
ལ་གཉིས་ལས། དང་པོ་རྣམ་དག་བསྟན་པ་ནི། དང་པོར་྾། ཞི་བ་ཉིད། དེ་ལྟ་
བུའི་བསྡུས་རྒྱུད་དང་། མཚན་བརྗོད་ཀྱི་ལུང་རྣམས་ཀྱི་དོན་མདོར་དྲིལ་ན་རིམ་པ་
བཞིན་དུ་བྱིས་པ་ལྟར་འཇུག་པའི་ཆུ་དབང་བདུན་ཐོབ་པས་གསང་སྔགས་ཀྱི་དགེ་
261

དུས་འཁོར་དབང་གི་སྔོན་འགྲོ་སོགས།
བསྙེན་ལྟ་བུ་ས་བདུན་པ་ཐོབ་པའི་ནུས་པ་འཇོག་ཅིང་། ད་ལྟ་དབང་ལ་ལྟོས་པའི་
དགེ་བསྙེན་དང་བྱིས་པའི་གནས་སྐབས་ལྟ་བུ། བུམ་དབང་ཐོབ་པས་གསང་སྔགས་
ཀྱི་དགེ་ཚུལ་ལྟ་བུའི་ས་བརྒྱད་པ་ཐོབ་པའི་ནུས་པ་འཇོག་ཅིང་ དབང་ལ་ལྟོས་པའི་
དགེ་ཚུལ་དང་གཞོན་ནུའི་གནས་སྐབས་ལྟ་བུ། གསང་དབང་གིས་གསང་སྔགས་ཀྱི་
དགེ་སློང་ལྟ་བུའི་ས་དགུ་བ་ཐོབ་པའི་ནུས་པ་འཇོག་ཅིང་། དབང་ལ་ལྟོས་པའི་དགེ་
སློང་ལྟ་བུར་བྱེད། ཤེར་དབང་གིས་གནས་བརྟན་རྒན་པོ་ལྟ་བུའི་ས་བཅུ་བ་ཐོབ་
པར་བྱེད་ཅིང་། དབང་ལ་ལྟོས་པའི་གནས་བརྟན་ལྟ་བུར་གྱུར་པ་ཡིན་ལ། ས་བཅུ་
བ་བ་དེ་ནི་མཛད་པ་སངས་རྒྱས་དང་རྗེས་སུ་མཐུན་པས་སྐྱེ་དགུའི་བདག་པོ་མཚན་
སོ་གཉིས་ཀྱིས་བརྒྱན་པ། འཇིག་རྟེན་གསུམ་གྱིས་ཡིད་འཕྲོག་ཅིང་། ། མཆོག་ཏུ་
གྱུར་པ་ཡིན་པས་ན། ། སྐྱེ་དགུའི་བདག྾། མཛེས། གསང་སྔགས་ཀྱི་ས་བརྒྱད༌པ་
བ་དེ་ནི་འཁོར་བར་ཕྱིར་མི་ལྡོག་ཅིང་། ཁམས་དཀར་པོ་གཙུག་ཏོར་དུ་རྫོགས་པར་
འདྲེན་པའི་སྒོ་ནས་ཚེ་དེ་ལ་རང་བྱུང་གི་ཡེ་ཤེས་མངོན་དུ་བྱེད་པས་ན་ཕྱིར་མི་ལྡོག྾།
བསེ་རུའི་ཚུལ། ས་དགུ་བ་བ་ནི་ཐར་བའི་ལམ་གྱི་མཆོག་དང་། སྟོང་གཟུགས་སྣ་
ཚོགས་ལས་བྱུང་བའི་མི་འགྱུར་བའི་བདེ་བ། འབྱུང་བ་ཆེན་པོ་ལྔའི་རླུང་གི་འཕོ་བ་
ཀུན་འགོག་པའི་རྒྱུ་གཅིག་པུ་ཡིན་པས་ན་ངེས་འབྱུང྾། བུ། དེས་ན་ས་དགུ་བ་བ་
དེ་ནི་དགེ་ཚུལ་ས་བརྒྱད་པ་བ་ལ་ལྟོས་པའི་དགེ་སློང་ལྟ་བུའང་ཡིན། ས་བཅུ་བ་བ་ནི།
གནས་བརྟན་དགྲ་བཅོམ་པ་ཟག་པ་ཟད་པ་འདོད་ཆགས་དང་བྲལ་བས་དབང་བོ་
ཐུལ་བ། མཆོག་གི་བདེ་བ་རྙེད་པས་འཇིགས་པ་མེད་པ་ཐོབ་པ། ལྷན་སྐྱེས་ཀྱི་
དགའ་བའི་མཐུས་གདུང་བ་ཀུན་ཞི་བས་བསིལ་བར་གྱུར་པ། བེམ་ཆོས་ཀྱི་རྙོག་པ་
མེད་པའི་ཡེ་ཤེས་ཀྱི་སྐུ་ཐོབ་པས་ན། དགྲ་བཅོམ྾། རྙོག་པ་མེད། ཅེས་གསུངས།
དེ་ལྟར་དབང་གོང་མ་བུམ་དབང་གསང་དབང་ཤེར་དབང་གསུམ་ཐོབ་པས་ས་བརྒྱད་
པ་དགུ་བ་བཅུ་བ་རྣམས་ལ་ལུང་བསྟན་པའི་ཕྱིར་རིམ་བཞིན་དགེ་ཚུལ། དགེ་སློང་།
གནས་བརྟན་རྒན་པོ་ལྟ་བུ་ཡིན་པས་ན། མགོ་ཟླུམ྾། མཐར་ཕྱིན། ཞེས་གསུངས།
- 262 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཇ༽
དཀའ་ཐུབ་ཆེ། ཞེས་སོགས་གྱི་དོན་ནི། ས་བཅུ་བ་བ་དེ་ཕྱག་རྒྱ་ཆེན་མོ་ལ་སྦྱོར་བའི་
དཀའ་ཐུབ་ཆེན་པོས་འཕོ་བའི་བག་ཆགས་ཕལ་ཆེར་སྤངས་པས་གཙང་བར་གནས་པ།
མི་འགྱུར་བའི་བདེ་བ་དམ་པས་སྟོང་ཉིད་མངོན་སུམ་དུ་རྟོགས་པས་གོའུ་ཏམ། ངེས་
དོན་གྱི་རྡོ་རྗེ་སེམས་དཔའི་རིགས་མཆོག་ལ་གནས་པས་བྲམ་ཟེ། སྐུ་གསུང་ཐུགས་
ཡེ་ཤེས་རྡོ་རྗེའི་ཞལ་བཞི་དང་ལྡན་པས་ཚངས་པ། ཐུན་མོང་མ་ཡིན་པའི་ཚངས་
པའི་ས་ལ་གནས་པས་ཚངས་པ་ཤེས་པ། སྲིད་ཞིའི་མཐའ་ལ་མི་གནས་པའི་ཚངས་
པ་མྱང་འདས་ཐོབ་པ། སད་རྨི་གཉིད་འཐུག་བཞི་བའི་གནས་སྐབས་བསྐྱེད་པའི་
ཐིག་ལེའི་སྟེང་གི་སྒྲིབ་པ་རགས་པ་ལས་གྲོལ་བས་ན་གྲོལ་བ་ཐར་བ་དང༌། རྣམ་གྲོལ་
ལུས་དང་། རྣམ་གྲོལ་ཞི་བ་དང་། ཞི་བ་ཉིད་དང་། ཞེས་གསུངས་པ་ཡིན་པས། དེ་
ལྟ་བུའི་གོ་འཕང་མངོན་དུ་བྱེད་པའི་ནུས་པ་བཞག་པས་ན་སངས་རྒྱས་གཉིས་པར་
འགྱུར་བ་ཉིད་དོ་སྙམ་པའི་ང་རྒྱལ་བརྟན་པོ་འཛིན་པར་ཞུ། ཞེས་བརྗོད། དེ་ལས་
ཀྱང་བསྡུས་པ་བྱེད་ན། དབང་ལ་ལྟོས་པའི་གནས་བརྟན་ལྟ་བུར་གྱུར་པ་ཡིན་ལ།
ཞེས་པའི་འཕྲོར། དེ་ལྟ་བུའི་གོ་འཕང་མངོན་དུ་བྱེདཔའི། ཞེས་པ་མན་ཆད་སྦྱར།
གཉིས་པ་སྐུ་གསུང་ཐུགས་རྡོ་རྗེའི་དབང་བསྐུར་སྦྱིན་པ་ལ། ཐོག་མར་སློབ་མ་རིགས་
ཐམས་ཅད་འདུས་པའི་བདག་པོ་རྡོ་རྗེ་སློབ་དཔོན་དུ་བྱ་བའི་ཆེད་དུ་གཙོ་བོ་ཞལ་
ཕྱག་ཡོངས་རྫོགས་སུ་བསྐྱེད༌པ་ལ་དམིགས་པ་འདི་བཞིན་མཛོད། བསང་སྦྱངས་
ནས། རྒྱས་བཏབ་པར་གྱུར། རྒྱན་དྲུག་བྱིན་གྱིས་བརླབས་པ་ལ་ཚིག་རིས་དང་བསྟུན་
པའི་དམིགས་པ་མཛོད་ཅིག྾། སོ་སོའི་རྣམ་པར་གྱུར། མི་བསྐྱོད་པའི་ངོ་བོ་འཁོར་
ལོ་སྤྱི་བོར་སྦྱིན་པས་བྱང་སེམས་སྤྱི་བོའི་བར་དུ་བརྩེགས་པ་བརྟན་པར་བྱས་པས་
གཞི་དུས་ཀྱི་ནམ་མཁའི་ཁམས་དག་ནས་གདུལ་བྱ་ལ་ཆོས་འཁོར་བསྐོར་བའི་ནུས་
པ་བཞག་པའི་མོས་པ་མཛོད། ཨོྃ་ཧཾ྾། མི་བསྐྱོད×འགྱུར། འོད་དཔག་མེད་གྱི་ངོ་
བོ་རྣ་རྒྱན་སྦྱིན་པས་བདེ་སྟོང་དབྱེར་མེད་སྟོན་པའི་གསུང་རབ་ཀྱི་དོན་ཐོས་ཤིང་
ཉམས་སུ་བླངས་པ་ལ་བརྟེན་ནས། གཞིའི་ཆུ་ཁམས་རྣམ་པར་དག་པའི་ནུས་པ྾།
263

དུས་འཁོར་དབང་གི་སྔོན་འགྲོ་སོགས།
ཨོཾ་ཧཾ་ཧཿ྾། དཔག་མེད×འགྱུར། རིན་འབྱུང་གི་ངོ་བོ་མགུལ་རྒྱན་བྱིན་པས་གཞིའི་
མེ་ཁམས་མགྲིན་པའི་རྩ་འཁོར་གྱི་རླུང་དབུ་མར་སྡོམ་པའི་ནུས་པ་྾། ཨོཾ་ཨཱཿ྾།
རིན་ཆེན྾། འགྱུར། རྣམ་སྣང་གི་ངོ་བོ་གདུ་བུ་བྱིན་པས་མི་དགེ་བ་བཅུ་སྡོམ་ཞིང་
གཞིའི་ས་ཁམས་རྣམ་པར་དག་པའི་ནུས་པ྾། ཨོཾ་ཨ་ཨྰ྾། ཨོཾ་ཧ་ཧཱ྾། རྣམ་སྣང་
ལག་གདུབ྾། རྣམ་སྣང་རྐང་གདུབ྾། དོན་གྲུབ་ཀྱི་ངོ་བོ་སྐ་རགས་བྱིན་པས་ལྟེ་
བའི་རྩ་འཁོར་